CELEX: 42004X0331(01)
Language: hr
Date: 2004-03-31 00:00:00
Title: Pravilnik br. 39 Gospodarske komisije Ujedinjenih naroda za Europu (UN/ECE) — Jedinstvene odredbe o homologaciji vozila s obzirom na uređaj za pokazivanje brzine uključujući njegovu ugradbu

11/Sv. 010
            
            
               HR
            
            
               Službeni list Europske unije
            
            
               249
            
         42004X0331(01)
   
               L 095/1
            
            
               SLUŽBENI LIST EUROPSKE UNIJE
            
            
               27.11.1997.
            
         Pravilnik br. 39 Gospodarske komisije Ujedinjenih naroda za Europu (UN/ECE) — Jedinstvene odredbe o homologaciji vozila s obzirom na uređaj za pokazivanje brzine uključujući njegovu ugradbu (1)
   
   1.   PODRUČJE PRIMJENE
   Ovaj se Pravilnik primjenjuje na homologaciju vozila kategorija L, M i N (2).
   2.   DEFINICIJE
   U svrhu ovoga Pravilnika:
   2.1.   „Homologacija vozila” znači homologacija tipa vozila s obzirom na uređaj za pokazivanje brzine uključujući njegovu ugradbu.
   2.2.   „Tip vozila s obzirom na njegov brzinomjer” znači vozila koja se međusobno bitno ne razlikuju, te se razlike mogu primijeniti na sljedeće točke:
   2.2.1.   oznaku veličine guma odabranih između guma koje se uobičajeno ugrađuju;
   2.2.2.   ukupni prijenosni omjer do brzinomjera, uključujući svaki dodatak za redukciju prijenosa;
   2.2.3.   tip brzinomjera koji je određen;
   2.2.3.1.   dopuštenim odstupanjima mjernog mehanizma brzinomjera;
   2.2.3.2.   tehničkom stalnicom brzinomjera;
   2.2.3.3.   rasponom pokazanih brzina.
   2.3.   „Gume za uobičajenu ugradbu” znači tip ili tipovi guma koje je za određeni tip vozila namijenio njegov proizvođač; zimske gume ne smatraju se gumama za uobičajenu ugradbu;
   2.4.   „Uobičajeni radni tlak” znači tlak puhanja zračnice u hladnome stanju koji je odredio proizvođač vozila uvećan za 0,2 bara;
   2.5.   „Brzinomjer” znači dio uređaja za pokazivanje brzine koji je namijenjen da u svakome trenutku pokazuje vozaču brzinu njegova vozila. (3);
   2.5.1.   „Dopušteno odstupanje mjernog mehanizma brzinomjera” znači točnost samog brzinomjera izražena kao gornja i donja granica pokazivanja brzine u rasponu ulaznih podataka za brzinu;
   2.5.2.   „Tehnička stalnica mjernog mehanizma brzinomjera” znači omjer između broja okretaja ili impulsa u minuti i određene pokazane brzine;
   2.6.   „Neopterećeno vozilo” znači vozilo u voznom stanju, s gorivom, rashladnim sredstvom, mazivom, alatima i zamjenskim kotačem (ako ih proizvođač vozila osigurava kao standardnu opremu), vozačem težine 75 kg, ali bez suvozača, neobvezatnih dodataka ili tereta.
   3.   ZAHTJEV ZA HOMOLOGACIJU
   3.1.   Zahtjev za homologaciju tipa vozila s obzirom na uređaj za pokazivanje brzine, uključujući njegovu ugradbu, mora podnijeti proizvođač vozila ili njegov propisno ovlašteni predstavnik.
   3.2.   Uz zahtjev se prilažu sljedeći dokumenti, u tri primjerka i sa sljedećim pojedinostima:
   3.2.1.   Opis tipa vozila s obzirom na gore navedene stavke u točkama 2.2., 2.3., 2.4. i 2.5.; mora se navesti tip vozila.
   3.3.   Mjerodavni primjerak neopterećenog vozila za tip vozila koje treba homologirati mora se dostaviti tehničkoj službi odgovornoj za provedbu homologacijskih ispitivanja.
   3.4.   Nadležno tijelo potvrđuje postojanje zadovoljavajućih rješenja za osiguranje učinkovita nadzora nad sukladnosti proizvodnje prije dodjeljivanja homologacije tipa vozila.
   4.   HOMOLOGACIJA
   4.1.   Ako tip vozila dostavljen na homologaciju, sukladno ovom Pravilniku, ispunjava zahtjeve Pravilnika, s obzirom na uređaj za pokazivanje brzine uključujući njegovu ugradbu, dodjeljuje se homologacija tog tipa vozila.
   4.2.   Homologacijski broj dodjeljuje se svakom odobrenom tipu vozila. Prve dvije znamenke najveći su brojevi niza izmjena i dopuna Pravilnika u vrijeme izdavanja homologacije. Ista ugovorna stranka ne može dodijeliti isti broj drugom tipu vozila koji podliježe odredbama točke 6. ovoga Pravilnika.
   4.3.   Obavijest o homologaciji ili odbijanju homologacije tipa vozila sukladno ovom Pravilniku dostavlja se strankama Sporazuma koje primjenjuju ovaj Pravilnik na obrascu sukladnog primjerku u Prilogu I. ovom Pravilniku i sa shematskim prikazima, koje osigurava podnositelj zahtjeva za homologaciju, ugradbe na formatu veličine do A4 (210 × 297 mm) ili složenom u taj format, u odgovarajućem mjerilu.
   4.4.   Svakom vozilu koje odgovara tipu vozila homologiranom sukladno ovom Pravilniku, na uočljivo i lako dostupno mjesto, navedeno u obrascu za homologaciju, stavlja se međunarodna homologacijska oznaka koja se sastoji od:
   4.4.1.   kruga oko slova „E”, a slijedi ga razlikovni broj države koja je dodijelila homologaciju (4);
   4.4.2.   Broj ovoga Pravilnika, nakon kojeg slijedi slovo „R”, crtica i homologacijski broj, desno od kruga opisanog u točki 4.4.1.
   4.5.   Ako je vozilo sukladno tipu vozila homologiranom na temelju jednoga ili više drugih Pravilnika dodanih Sporazumu u državi koja je dodijelila homologaciju na temelju ovoga Pravilnika, znak propisan u točki 4.4.1. nije potrebno ponavljati; u tom slučaju dodatni brojevi i znakovi svih pravilnika, na temelju kojih je dodijeljena homologacija, u državi koja je dodijelila homologaciju na temelju ovoga Pravilnika, unose se u okomite stupce desno od znaka propisanog točkom 4.4.1.
   4.6.   Homologacijska oznaka mora biti jasno čitljiva i neizbrisiva.
   4.7.   Homologacijska oznaka stavlja se blizu ili na pločicu s podacima vozila koju postavlja proizvođač.
   4.8.   Prilog 2. ovom Pravilniku sadrži primjere izgleda homologacijskih oznaka.
   5.   SPECIFIKACIJE
   5.1.   Predočnik brzinomjera mora biti postavljen u izravnom vidnom polju vozača te mora biti jasno čitljiv po danu i u noći. Raspon naznačenih brzina mora biti dovoljno velik kako bi obuhvatio najveću brzinu koju je naveo proizvođač za taj tip vozila.
   5.1.1.   U slučaju brzinomjera namijenjenih za vozila kategorije M, N i L3,L4 i L5, podjela mora biti po 1,2, 5 ili 10 km/h. Brojčane vrijednosti brzine moraju biti prikazane na predočniku na sljedeći način: kada najviša vrijednost na predočniku ne prelazi 200 km/h, odsječci između označenih vrijednosti brzine ne smiju prelaziti 20 km/h. Kada najviša vrijednost na predočniku prelazi 200 km/h, odsječci između označenih vrijednosti brzina ne smiju prelaziti 30 km/h. Nije potrebno da odsječci između brojčano prikazanih vrijednosti brzina budu jednaki.
   5.1.2.   Kad je vozilo namijenjeno za prodaju u državi članici u kojoj se upotrebljava britanski sustav jedinica, na brzinomjeru također moraju biti označeni mph (milje na sat) s podjelom ljestvice po 1, 2, 5 ili 10 mph. Odsječci između označenih vrijednosti brzine na predočniku ne smiju prelaziti 20 mph i moraju početi s 10 mph ili 20 mph. Nije potrebno da odsječci između prikazanih vrijednosti brzina budu jednaki.
   5.1.3.   U slučaju brzinomjera namijenjenih za vozila kategorija L1 (mopedi) i L2 očitanja na predočniku ne smiju prelaziti 80 km/h. Podjela mora biti po 1, 2, 5 ili 10 km/h i brojčane označene vrijednosti brzine ne smiju prelaziti 10 km/h. Nije potrebno da odsječci između brojčano prikazanih vrijednosti brzina budu jednaki.
   5.1.4.   U slučaju vozila kategorije M, N, i L3,L4 i L5 proizvedenih za prodaju u bilo kojoj državi u kojoj se upotrebljava britanski sustav jedinica, na brzinomjeru moraju biti označeni mph (milje na sat) s podjelom po 1, 2, 5 ili 10 mph. Odsječci između brojčano označenih vrijednosti brzine na predočniku ne smiju prelaziti 20 mph i moraju početi s 10 mph ili 20 mph. Nije potrebno da odsječci između brojčano prikazanih vrijednosti brzina budu jednaki.
   5.2.   Točnost uređaja za pokazivanje brzine mora se ispitati u skladu sa sljedećim postupkom:
   5.2.1.   Vozilo treba opremiti gumama za uobičajenu ugradbu, kao što je određeno u točki 2.3. ovoga Pravilnika. Ispitivanje treba provesti za sve tipove brzinomjera koje je proizvođač naveo za ugradbu.
   5.2.2.   Ispitivanje se provodi na vozilu pri njegovoj neopterećenoj težini. Dodatna se težina može unijeti u svrhu mjerenja. Težina vozila i njezina razdioba između osovina moraju se naznačiti u obavijesti o homologaciji (vidjeti Prilog I., točka 6.).
   5.2.3.   Referentna temperatura na brzinomjeru mora biti 23 °C ± 5 °C.
   5.2.4.   Tijekom svakog ispitivanja tlak guma mora odgovarati uobičajenom radnom tlaku kako je određeno u točki 2.4.
   5.2.5.   Vozilo se ispituje pri sljedećim brzinama:
   
               Najveća brzina Vmax koju je naveo proizvođač vozila
            
            
               Brzina pri ispitivanju (V1) (km/h)
            
         
               Vmax ≤ 45
            
            
               80 % od Vmax
               
            
         
               45 < Vmax ≤ 100
            
            
               40 km/h i 80 % Vmax
               
               (ako je brzina pri ispitivanju ≥ 55 km/h)
            
         
               100 < Vmax ≤ 150
            
            
               40 km/h, 80 km/h i 80 % Vmax
               
               (ako je brzina pri ispitivanju ≥ 100 km/h)
            
         
               150 < Vmax
               
            
            
               40 km/h, 80 km/h i 120 km/h
            
         5.2.6.   Točnost mjernog uređaja koji se upotrebljava za mjerenje stvarne brzine vozila mora biti najmanje ± 0.5 %;
   5.2.6.1.   Površina ispitne staze mora biti ravna i suha te osiguravati potrebno prianjanje;
   5.2.6.2.   Ako se za ispitivanje upotrebljava dinamometar s valjcima, promjer valjka treba biti najmanje 0,4 m.
   5.3.   Pokazana brzina nikada ne smije biti manja od stvarne brzine. Pri ispitnim brzinama koje su navedene u točki 5.2.5., između očitane brzine V1 i stvarne brzine V2 mora postojati sljedeći odnos:
   
      
   6.   PREINAKE TIPA VOZILA
   6.1.   O svakoj preinaci tipa vozila potrebno je obavijestiti nadležno tijelo koje je dodijelilo homologaciju tipa vozila. To tijelo tada može:
   6.1.1.   smatrati da napravljene preinake vjerojatno nemaju značajni nepovoljni učinak i da vozilo još uvijek ispunjava zahtjeve; ili
   6.1.2.   tražiti dodatno izvješće o ispitivanju od tehničke službe odgovorne za provedbu homologacijskih ispitivanja.
   6.2.   Obavijest o potvrđivanju ili odbijanju homologacije uz dodatne pojedinosti o preinakama, priopćava se, u skladu s postupkom utvrđenim u točki 4.3., strankama Sporazuma koje primjenjuju ovaj Pravilnik.
   7.   SUKLADNOST PROIZVODNJE
   7.1.   Sukladnost proizvodnih postupaka mora biti u skladu s postupcima određenima u Sporazumu, Dodatku 2 (E/ECE/324-E/ECE/TRANS/505/Rev.2), uz sljedeće zahtjeve:
   7.2.   Svako vozilo homologirano na temelju ovoga Pravilnika mora biti proizvedeno na način da je sukladno homologiranom tipu i da ispunjava zahtjeve odgovarajućih dijelova ovoga Pravilnika.
   7.3.   Za svaki se tip vozila provode dostatne provjere koje se odnose na uređaj za pokazivanje brzine i njegovu ugradbu: za svaki tip vozila provodi se ispitivanje propisano u Prilogu III. ovom Pravilniku.
   7.4.   Tijelo koje je odobrilo homologaciju za tip vozila, u bilo koje vrijeme može provjeriti metode nadzora nad sukladnosti koje se primjenjuju u svakom proizvodnom objektu. Uobičajena učestalost ovih provjera je jednom svake dvije godine.
   7.5.   Ako se pronađu nezadovoljavajući rezultati tijekom provjeravanja i kontrole sukladno točki 7.4., nadležno tijelo mora poduzeti u što kraćem roku sve potrebne mjere radi ponovne uspostave sukladnosti.
   8.   KAZNE ZA NESUKLADNOST PROIZVODNJE
   8.1.   Homologacija dodijeljena za tip vozila sukladno ovom Pravilniku, može se povući ako se ne ispunjava uvjet propisan u točki 7.1., ili ako vozila ne prođu provjere propisane u točki 7.
   8.2.   Ako stranka Sporazuma koja primjenjuje ovaj Pravilnik, povuče homologaciju koju je ranije dodijelila, ona o tome odmah obavješćuje druge ugovorne stranke koje primjenjuju ovaj Pravilnik, putem obrasca obavijesti sukladnog predlošku u Prilogu I. ovom Pravilniku.
   9.   NAZIVI I ADRESE TEHNIČKIH SLUŽBI ODGOVORNIH ZA PROVEDBU HOMOLOGACIJSKIH ISPITIVANJA I NADLEŽNIH TIJELA
   Stranke Sporazuma koje primjenjuju ovaj Pravilnik dostavljaju tajništvu UN-a nazive i adrese tehničkih službi odgovornih za provođenje homologacijskih ispitivanja i nadležnih tijela koja dodjeljuju homologaciju i kojima je potrebno poslati obavijest o homologaciji ili proširenju ili odbijanju ili povlačenju homologacije, izdanih u drugim državama.
   
      (1)  Objava u skladu s člankom 4. stavkom 5. Odluke Vijeća 97/836/EZ od 27. studenoga 1997. (SL L 346, 17.12.1997., str. 78.).
   
      (2)  Kako je definirano u Priloga VII. pročišćenom tekstu Rezolucije o izradi vozila (R.E.3) (dokument TRANS/WP.29/78/Rev.1/Amend.2.).
   
      (3)  To ne uključuje dio tahografa koji pokazuje brzinu, ako je u skladu sa specifikacijama za homologaciju tipa vozila koje ne dozvoljavaju apsolutnu razliku između stvarne i pokazane brzine veću od vrijednosti koje proizlaze iz zahtjeva u točki 5.3.
   
      (4)  1 za Njemačku, 2 za Francusku, 3 za Italiju, 4 za Nizozemsku, 5 za Švedsku, 6 za Belgiju, 7 za Mađarsku, 8 za Republiku Češku, 9 za Španjolsku, 10 za Jugoslaviju, 11 za Ujedinjenu Kraljevinu, 12 za Austriju, 13 za Luksemburg, 14 za Švicarsku, 15 (slobodno), 16 za Norvešku, 17 za Finsku, 18 za Dansku, 19 za Rumunjsku, 20 za Poljsku, 21 za Portugal, 22 za Rusku federaciju, 23 za Grčku, 24 za Irsku, 25 za Hrvatsku, 26 za Sloveniju, 27 za Slovačku, 28 za Belarus, 29 za Estoniju, 30 (slobodno), 31 za Bosnu i Hercegovinu, 32 za Latviju, 33 (slobodno), 34 za Bugarsku, 35 (slobodno), 36 za Litvu, 37 za Tursku, 38 (slobodno), 30 za Azerbajdžan, 40 za bivšu jugoslavensku republiku Makedoniju, 41 (slobodno), 42 za Europsku zajednicu (homologaciju dodjeljuju države članice korištenjem odgovarajućega ECE simbola svake od njih), 43 za Japan, 44 (slobodno), 45 za Australiju, 46 za Ukrajinu, 47 za Južnu Afrika i 48 za Novi Zeland. Naknadni brojevi dodjeljuju se drugim državama vremenskim redoslijedom kojim ratificiraju ili pristupe Sporazumu o prihvaćanju jedinstvenih tehničkih propisa za vozila na kotačima, opremu i dijelove koji se mogu ugraditi i/ili koristiti na vozilima na kotačima te uvjetima za uzajamno priznavanje dodijeljenih homologacija na temelju tih propisa, a brojeve dodijeljene na taj način priopćava Glavni tajnik UN-a ugovornim strankama Sporazuma.
   PRILOG I.
   OBAVIJEST
   (Najveći format: A4 (210 × 297 mm))
   
      
   izdaje: naziv tijela (1)
   
   …
   …
   …
   o (2): DODIJELJENOJ HOMOLOGACIJI
   PROŠIRENJU HOMOLOGACIJE
   ODBIJANJU HOMOLOGACIJE
   POVLAČENJU HOMOLOGACIJE
   KONAČNOJ OBUSTAVI PROIZVODNJE
   tipa vozila s obzirom na uređaj za pokazivanje brzine uključujući njegovu ugradbu sukladno Pravilniku br. 39
   Homologacija broj: … Broj proširenja: …
   
               1.
            
            
               Trgovački naziv ili marka vozila: …
            
         
               2.
            
            
               Tip vozila: …
            
         
               3.
            
            
               Naziv i adresa proizvođača: …
               …
            
         
               4.
            
            
               Kad je primjenjivo, ime i adresa proizvođačeva predstavnika: …
               …
               …
            
         
               5.
            
            
               Opis uređaja za pokazivanje brzine: …
               …
               
                           5.1.
                        
                        
                           Detalji o gumama za uobičajenu ugradbu: …
                        
                     
                           5.2.
                        
                        
                           Detalji o ugrađenim gumama za vrijeme ispitivanja: …
                        
                     
                           5.3.
                        
                        
                           Prijenosni omjer uređaja za pokazivanje brzine: …
                        
                     
         
               6.
            
            
               Masa vozila kod ispitivanja i njezina raspodjela između osovina: …
               …
            
         
               7.
            
            
               Inačice: …
            
         
               8.
            
            
               Datum kada je vozilo dostavljeno na homologaciju: …
            
         
               9.
            
            
               Tehnička služba odgovorna za homologacijska ispitivanja: …
               …
            
         
               10.
            
            
               Datum izvještaja o ispitivanju koji je izdala ta služba: …
            
         
               11.
            
            
               Broj izvještaja o ispitivanju koji je izdala ta služba: …
            
         
               12.
            
            
               Homologacija dodijeljena/odbijena/proširena/povučena (3)
               
            
         
               13.
            
            
               Položaj homologacijske oznake na vozilu: …
            
         
               14.
            
            
               Mjesto: …
            
         
               15.
            
            
               Datum: …
            
         
               16.
            
            
               Potpis: …
            
         
      (1)  Razlikovni broj države koja je dodijelila/proširila/odbila/povukla homologaciju (vidjeti odredbe o homologaciji u Pravilniku).
   
      (2)  Prekrižiti nepotrebno.
   
      (3)  Prekrižiti nepotrebno.
   PRILOG II.
   RASPORED HOMOLOGACIJSKIH OZNAKA
   
      Model A
   
   (Vidjeti stavak 4.4. ovoga Pravilnika)
   
      
   Gore prikazana homologacijska oznaka postavljena na vozilo, pokazuje da je predmetni tip vozila homologiran u Nizozemskoj (E 4), sukladno Pravilniku br. 39. Homologacijski broj ukazuje da je homologacija dodijeljena u skladu sa zahtjevima Pravilnika br. 39 u njegovu izvornom obliku.
   
      Model B
   
   (Vidjeti stavak 4.5. ovoga Pravilnika)
   
      
   Gore prikazana homologacijska oznaka postavljena na vozilo pokazuje da je predmetni tip vozila homologiran u Nizozemskoj (E 4), sukladno Pravilnicima br. 39 i br. 33 (1). Homologacijski brojevi ukazuju da su, na datume kada je svaka homologacija dodijeljena, Pravilnici br. 39 i 33 bili još uvijek u svom izvornom obliku.
   
      (1)  Drugi broj služi samo kao primjer.
   PRILOG 3.
   ISPITIVANJE TOČNOSTI BRZINOMJERA RADI SUKLADNOSTI PROIZVODNJE
   1.   UVJETI ISPITIVANJA
   Uvjeti ispitivanja trebaju odgovarati uvjetima određenim u točkama 5.2.1. i 5.2.6. ovoga Pravilnika.
   2.   ZAHTJEVI
   Smatra se da je proizvodnja sukladna ovom Pravilniku ako se pridržava sljedećeg odnosa između prikazane brzine na predočniku brzinomjera (V1) i stvarne brzine (V2).
   U slučaju vozila kategorije M i N:
   
      
   U slučaju vozila kategorije L3, L4 i L5:
   
      
   U slučaju vozila kategorije L1 i L2: